**OPIS POSLOVA RADNIH MJESTA, PRAVNI IZVORI ZA PRIPREMANJE KANDIDATA ZA TESTIRANJE I PODACI O PLAĆI**

**RAČUNOVODSTVENI REFERENT OBRAČUNA PLAĆA**

* **SEKTOR PRAVNIH, FINANCIJSKIH I TEHNIČKIH POSLOVA, SLUŽBA MATERIJALNO – FINANCIJSKIH POSLOVA, ODJEL FINANCIJSKIH POSLOVA**

Priprema podatke za knjiženje plaće za svakog djelatnika od rješenja o prijemu u službu i rješenja o plaći do unosa podataka o obustavama, šalje specifikacije o obustavljenim kreditima i uplaćenim plaćama, kompletira dokumentaciju o isplaćenom bolovanju na teret HZZO i Croatia osiguranja i popunjava potrebne obrasce za refundaciju istih, izdaje potvrde o plaći na zahtjev djelatnika, te upisuje podatke i ovjerava obrasce za kredite, popunjava obrasce za mirovinu (M4), dostavlja dokumentaciju kadrovskoj službi za provedbu prijave (M2), odlaže dokumentaciju, obavlja ostale poslove u djelokrugu rada unutar Odjela.

***Pravni izvori za pripremanje kandidata za testiranje:***

*1. Zakon o porezu na dohodak (NN br. 115/16,106/18,121/19, 32/20, 138/20 i 151/22)*

*2. Kolektivni ugovor za državne službenike i namještenike (NN br. 56/22, 127/22 – Dodatak I. Kolektivnom ugovoru i 58/23 – Dodatak II. Kolektivnom ugovoru)*

**VIŠI POLICIJSKI TEHNIČAR – VODITELJ TEHNIČKE RADIONICE**

* **SEKTOR PRAVNIH, FINANCIJSKIH I TEHNIČKIH POSLOVA, SLUŽBA ZA TEHNIKU, ODJEL PROMETNE I POLICIJSKE TEHNIKE**

Organizira i učestvuje u redovnom održavanju motornih vozila, odlučuje o popravcima i servisima izvan Ministarstva, brine o tehničkoj ispravnosti vozila, predlaže neposrednom rukovoditelju nabavu rezervnih dijelova, auto guma i maziva i dr. potrošnog materijala, priprema vozila za tehnički pregled, obavlja raspored i kontrolira rad automehaničara i drugih djelatnika na održavanju vozila, vodi propisane evidencije o održavanju i autogumama.

***Pravni izvori za pripremanje kandidata za testiranje:***

*1. Zakon o sigurnosti prometa na cestama (NN br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22) - Poglavlje I. Osnovne odredbe (od 1. do 3. članka)*

*2. Zakon o cestama (NN br. 84/11, 22/13, 54/13, 148/13, 92/14, 110/19, 144/21, 114/22, 114/22 i 04/23) - Poglavlje I. Opće odredbe (članak 1. i članak 2.)*

**POLICIJSKI SLUŽBENIK – PUŠKAR**

* **SEKTOR PRAVNIH, FINANCIJSKIH I TEHNIČKIH POSLOVA, SLUŽBA ZA TEHNIKU, ODJEL PROMETNE I POLICIJSKE TEHNIKE**

Kontrolira naoružanje, obavlja servis i popravak oružja, montira i upucava dodatke na naoružanju. Nadgleda i održava sredstva za rad u puškarskoj radionici. U dogovoru s voditeljem puškarske radionice održava stručne kontakte s pojedinim policijskim službama. Obavlja verificirano ispitivanje naoružanja, streljiva, ubojne opreme i sl. Uvodi naoružanje, streljivo, ubojnu opremu i sl. u upotrebu u Ministarstvo. Obavlja i druge poslove po nalogu voditelja radionice za kontrolu i popravak naoružanja.

***Pravni izvori za pripremanje kandidata za testiranje:***

***1. Zakon o nabavi i posjedovanju oružja građana (NN br. 94/18, 42/20 i 114/22) -***

*Poglavlje I. Opće odredbe (od 1. do 6. članka)*

***2. Uredba o vrstama naoružanja i opreme policijskih službenika Ministarstva unutarnjih poslova (NN br. 42/06)***

***Podaci o plaći***

Plaća radnih mjesta državnih službenika određena je Uredbom o nazivima radnih mjesta i koeficijentima složenosti poslova u državnoj službi (Narodne novine broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 79/19, 63/21, 13/22, 130/22, 26/23 i 87/23) i Kolektivnim ugovorom za državne službenike i namještenike (Narodne novine broj 56/22, 127/22 – Dodatak I.i 58/23 – Dodatak II.).

Plaća radnih mjesta policijskih službenika određena je Uredbom o plaćama policijskih službenika (Narodne novine broj 7/22, 149/22 i 26/23).